ตัน ภาสกรนที ตีจากโออิชิ
ตัน ยื่นใบลาออกโออิชิ กรุ๊ป เปิดโอกาสผู้บริหารรุ่นใหม่สืบทอดตำแหน่ง
28 ก.ค. 2553

ตัน ยื่นใบลาออกโออิชิ กรุ๊ป เปิดโอกาสผู้บริหารรุ่นใหม่สืบทอดตำแหน่ง 
บริษัท โออิชิ กรุ๊ป เปิดเผยว่า นายตัน ภาสกรนที ได้แจ้งความประสงค์ของลาออกจากตำแหน่งกรรมการและกรรมการผู้จัดการของบริษัทนับตั้งแต่วันที่ 9 ก.ย. 2553 เพื่อเปิดโอกาสให้ผู้บริหารรุ่นใหม่ได้สืบทอดตำแหน่ง
ทั้งนี้ข่าวการลาออกของนายตันมีกระแสออกมาก่อนหน้านี้แล้ว  และเหตุผลของการลาออกจากบริษัทโออิชิ ที่นายตันปลุกปั้นมากับมือก่อนที่จะขายกิจการให้กับกลุ่ม นายเจริญ สิริวัฒนภักดี  เพราะความคิดเห็นไม่ตรงกัน และเมื่อวันที่ 21 ก.ค.ที่ผ่านมา บริษัทได้ปฎิเสธข่าวการลาออกของนายตันต่อตลาดหลักทรัพย์แห่งประเทศไทย ว่า นายตัน ไม่ได้ยื่นหนังสือลาออกจากบริษัทฯ แต่อย่างใด
ปัจจุบันกลุ่มนายเจริญถือหุ้นใหญ่ในโออิชิฯเกือบ 90% ขณะที่นายตันเหลือหุ้นเพียง 3.50%